|  |  |  |
| --- | --- | --- |
|  | **ÉRTESÍTŐ** **Vizsla Kupa 3. forduló,** 2020. szeptember 18. **péntek délután**  |  |

**Tájfutó nappali egyéni, csökkentett normáltávú regionális rangsoroló verseny**

**Rendező**: Vizsla SE

**Elnök, pályakitűző:** Hegedűs Zoltán

**Ellenőrző bíró:** Magyar Tamás

**Helyszín:** Nagykovácsi, Sebestyén domb

**Megközelítés:** Hűvösvölgyből a 63 autóbusszal az első Nagykovácsi megállónál, Sebestyén dombnál kell leszállni, onnan gyalog tovább a kápolnáig, majd a réten fel a Radnóti u végéig.

A Budapesti bérletek csak Adyligetig érvényesek, onnan jeggyel utazhattok.

Autóval a buszmegálló után be a házakhoz és rögtön jobbra az Eötvös Lóránd u-n, a rétig.

**Parkolás**: a rét szélén a kápolnától fölfelé, és az Eötvös u-ban, erre kaptunk engedélyt. Kérjük, a Madách téren és a Radnóti u-ban ne parkoljatok.

Parkolás koordinátái:

|  |  |
| --- | --- |
| 47.5724150895 | 18.8964583464 |
| 47° 34' 20.6" N | 18° 53' 47.2" E |

****

***Kinek érdemes eljönni a Vizsla Kupára?***

1. Aki szeretné megismerni a tájékozódást, a térképhasználatot. Segítünk, megtanítunk.
2. Akit elhívtok, hogy elkezdhesse, gyereket, szülőt, rokont, barátot, munkatársat, ismerőst.
3. Akik fejlődni szeretnének, ezért egy könnyebb pálya után nehezebbet is bevállalnak.
4. A rutinos tájfutók, akik tájékozódási és fizikai kihívást keresnek.
5. A Vizsla Kupa pontgyűjtők, akik, az éves összetett pontversenyben szeretnének eredményt elérni és ezért futnak több pályát mindegyik fordulóban.
6. Aki betartja a most szükséges óvintézkedéseket, amiket lejjebb láthattok.

**Hét féle pályát kínálunk az alábbi kategóriákban**

**Rangsoroló kategóriák,** itt az éves versenyengedéllyel indulók alapáron vehetnek részt**:**

**Színkódos pályák** a Vizsla Kupák hagyományos – fokozatosan nehezedő – pályáival összhangban, változatlan minőségben:

|  |  |  |
| --- | --- | --- |
| **Színkódos kategóriák** | **táv(km)/****szint(m)/e.p** | **Jellemzés** |
| **Sárga** | **1,3/65/5** | rövid könnyű: csak utakon, kezdőknek, gyerekeknek |
| **Lila** | **6,1/265/6** | hosszú könnyű: csak utakon, hosszabb táv |
| **Narancs** | **2,4/125/8** | közepes technikás: rövid, a pálya utakon vezet, a pontok az erdőben, az út közelében, tájolóval és tájoló nélkül is teljesíthető |
| **Világoszöld** | **2,7/120/8** | legrövidebb technikás, tájoló szükséges ehhez és a további pályákhoz |
| **Zöld** | **3,1/145/8** | rövid technikás |
| **Kék** | **4,6/210/9** | hosszú technikás |
| **Barna** | **6,3/285/12** | leghosszabb technikás |

**Nyílt, nem rangsoroló kategóriák,** ezekenversenyengedély nélkül is alapáron indulhattok, illetve a második és többi pályát teljesítőknek:

**RK**– rövid könnyű, azonos pálya a Sárgával

**HK** – hosszú könnyű, azonos pálya a Lilával

**KT** – közepes technikás, azonos pálya a Naranccsal

**XS** – legrövidebb technikás, azonos pálya a Világoszölddel

**RT** – rövid technikás, azonos pálya a Zölddel

**HT** – hosszú technikás, azonos pálya a Kékkel

**XL** – leghosszabb technikás, azonos pálya a Barnával

**Nevezzetek előre!** szeptember 17. csütörtök 24:00 óráig. Ezzel biztosíthatjátok magatoknak, hogy előre nyomtatott térképet használhattok.

**Nevezés:** az entrylight.hu-n, a vizslase@gmail.com e-mail címen, illetve a helyszínen. Lehetőség szerint adjátok meg, mikor érkeztek.

**Nevezési díj**: helyszínen 1000 Ft, **előre utalással 800 Ft**, ezért több pályát is futhattok.

Számlaszámunk: Vizsla SE Erste Bank 11600006-00000000-83271658

**Jelentkezés**: a versenyközpontban 14:00-tól 17:30-ig Napnyugta: 18:49.

**"0" idő: 14:30**, utolsó rajt: 17:35. Az ellenőrzőpontok bontása 18:35-kor kezdődik.

**Térkép:** Nagykovácsi Sebestyén dombM= 1:10 000**,** alapszintköz 5 m.

**Rajt** és **Cél** a VK közelében

**Időmérés:** a SPORT*ident* időmérő és értékelőrendszert használjuk, dugóka (chip) a helyszínenbérelhető fejenként 200 Ft-ért, korlátozott számban, egy kölcsön dugókát aznap csak egy fő használhat, a helyszínen nem tudjuk fertőtleníteni.

Ez a 2020. évi 5 fordulós Vizsla Kupa sorozat 3. futama.

Az összetett pontverseny helyezettjeit az előző évekhez hasonlóan díjazzuk az utolsó futam után.

Az összetett eredménybe minden futáson szerzett pontszám beleszámít.

***Kérjük, az alábbi óvintézkedéseket tartsátok be, mindannyiunk érdekében:***

* **betegség**nek még a gyanúja esetén is – akinek légúti tünetei vannak, köhögés, torokfájás, vagy láza van, ne jöjjön el, maradjon otthon.
* **távolságtartás 1,5 m**, mindazoknak, akik nem találkoznak rendszeresen egymással:
a versenyközpontban, jelentkezéskor sorban állásnál is, a rajtban, a pályán és a célban is.
* **nevezettek előre**, és lehetőleg **utaljátok át a nevezési díjat**. Ha tudjátok, írjátok meg a várható érkezési időtöket.
* lehetőleg a kocsiban öltözzetek, vagy az egyes családok, csapatok külön, együtt telepedjenek le, és az egyes csoportok között legyen 2 méter távolság.
* nincs közös öltözősátor, de a rendezői sátor közelében egy csomagmegőrző sátorba lehet tenni a csomagokat.
* a helyszínen lesz kézfertőtlenítőszer, szükség esetére.
* **jelentkezéskor**, ha nem utaltatok előre, akkor a nevezési díjat pontosan adjátok át, nem szeretnénk a másoktól kapott pénzből visszaadni.
* **rajtolás** előtt végezz kézfertőtlenítést.
* rajtoláskor a törlésnél, a térképelvételnél és a rajtdoboznál (1,5 m-en belül) csak egy fő tartózkodhat, kivéve, az egy háztartásban élőket, ha együtt mennek a pályán.
* nincs külön szimbol.
* a **pályán** ne menjetek együtt, pontfogáskor is bélyegzés után gyorsan hagyjátok el az ellenőrzőpont környezetét, helyet hagyva a többieknek.
* **kiolvasás** a rendezőktől több méter távolságra lévő kiolvasó dobozba történik, kiolvasás előtt a sorban álláskor egymás között 1,5 m távolságot tartani kell.
* nem adunk részidős kis cédulát.
* eredményközlés folyamatosan on-line, papíron nem.
* a versenyközpontban csak a szükséges ideig tartózkodjatok: érkezés-pálya lefutása-hazamenet.
* a térképeket előre nyomtatjuk, egy napos pihentetés után kapjátok meg. Szükség esetén a helyszínen is nyomtatunk a szokott módon.
* köhögési, tüsszentési protokoll: könyökhajlatba, zsebkendőbe
* kézfogás, ölelés, puszi elkerülendő, még azokkal is, akikkel régen találkoztunk.
* büfé, frissítő osztás nem lesz, mindenki gondoskodjon saját szükségleteiről.
* a pálya teljesítése után se csoportosuljatok, a pályaelemzést, tapasztalatok megbeszélését telefonon, e-mailben, stb. tegyétek meg.
* szemetet ne hagyjatok magatok után, vigyétek haza.

Reméljük, ezek az óvintézkedések minél előbb megszűnhetnek, de most saját magunk, sporttársaink és családunk egészségének megóvása érdekében szükségesek.

***Várunk szeretettel a versenyünkön, izgalmas pályákkal és jó hangulattal!***

*Hegedűs Zoltán és a Vizslák*

***Ötven éve önálló sportág hazánkban a tájfutás!***

Ez pedig a 50+4. Vizsla Kupa.

* *